
        ประกาศองค์การบริหารส่วนตำบลทุ่งสง
เรื่อง    ประมูลจ้างด้วยระบบอิเล็กทรอนิกส์

         ..................................................

ด้วยองค์การบริหารส่วนตำบลทุ่งสง  มีความประสงค์จะประมูลจ้างด้วยระบบอิเล็กทรอนิกส์โครงการ
ก่อสร้างถนนลาดยางสายเกาะฆ้อ – ห้วยพล - เขตตำบลปริก  หมู่ที่ 5 (1,5,6)  ตำบลทุ่งสง  โดยเริ่มก่อสร้างจาก
ถนนลาดยางเดิมทำผิวจราจรลาดยางแบบแอสฟัลท์ติกคอนกรีต  กว้าง  5  เมตร  ระยะทาง  1,200  เมตร  หนา  
0.05  เมตร  วางท่อกลม คสล. (คุณภาพชั้น 3)  ขนาด  0.60x1.00 เมตร  จำนวน  3  จุด  จุดละ  8  ท่อน  
และวางท่อกลม  คสล. (คุณภาพชั้น 3)  ขนาด  0.60x1.00 เมตร  จำนวน  1  จุด  จุดละ  10  ท่อน  พร้อม
วางป้ายประชาสัมพันธ์  จำนวน  1  ป้าย  ดำเนินการตามรายละเอียดแบบแปลนและข้อกำหนดขององค์การบริหาร
ส่วนตำบลทุ่งสง  ในวงเงิน  2,910,000.- บาท  (สองล้านเก้าแสนหนึ่งหมื่นบาทถ้วน)  ด้วยงบประมาณเงินสะสม
 และงบประมาณตามมาตรการสนับสนุนการพัฒนาโครงสร้างพื้นฐาน  เศรษฐกิจ  และสังคมภายในท้องถิ่น  
ราคากลางที่ตั้งไว้  เป็นเงิน  2,804,400.- บาท  (สองล้านแปดแสนสี่พันสี่ร้อยบาทถ้วน)


ผู้มีสิทธิเสนอราคาจะต้องมีคุณสมบัติ  ดังต่อไปนี้
1. ผู้ประสงค์จะเสนอราคาต้องเป็นผู้มีอาชีพรับจ้างงานที่ประมูลจ้างด้วยระบบอิเล็กทรอนิกส์
2. ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ
และได้แจ้งเวียนชื่อแล้ว  หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบ
ของทางราชการ
3. ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น
และ/หรือ  ต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์  ณ  วันประกาศประมูลจ้าง
ด้วยระบบอิเล็กทรอนิกส์  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมตามข้อ 1.7
4. ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอม
ขึ้นศาลไทย  เว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่านั้น
5. ผู้ประสงค์จะเสนอราคาต้องผ่านการคัดเลือกผู้มีคุณสมบัติเบื้องต้นในการจ้างขององค์การ
บริหารส่วนตำบลทุ่งสง            
6. ผู้ประสงค์จะเสนอราคาต้องเป็นนิติบุคคลและมีผลงานก่อสร้างประเภทเดียวกันกับงาน
ที่ประมูลจ้างด้วยระบบอิเล็กทรอนิกส์ในวงเงินไม่น้อยกว่า  1,455,000.- บาท  (หนึ่งล้านสี่แสนห้าหมื่นห้าพัน-
บาทถ้วน)  และเป็นผลงานที่เป็นคู่สัญญาโดยตรงกับส่วนราชการ  หน่วยงานตามกฎหมายว่าด้วยระเบียบบริหาร
ราชการส่วนท้องถิ่นรัฐวิสาหกิจ  
7. ผู้ประสงค์จะเสนอราคาจะต้องปฏิบัติตามประกาศคณะกรรมการป้องกันและปราบปราม
การทุจริตแห่งชาติ  เรื่อง  หลักเกณฑ์และวิธีการจัดทำและแสดงบัญชีรายการรับจ่ายของโครงการที่บุคคล
หรือนิติบุคคลเป็นคู่สัญญากับหน่วยงานของรัฐ พ.ศ. 2554 ซึ่งใช้บังคับกับสัญญาที่มีมูลค่าตั้งแต่ 500,000.- บาท  
(ห้าแสนบาทถ้วน)  ขึ้นไป  โดยคู่สัญญาจะต้องปฏิบัติดังนี้

(1)  บุคคลหรือนิติบุคคลที่จะเข้าเป็นคู่สัญญากับองค์การบริหารส่วนตำบลทุ่งสง  ต้องไม่อยู่
ในฐานะเป็นผู้ไม่แสดงบัญชีรายรับรายจ่าย  หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

(2) บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อ
จัดจ้างด้วยระบบอิเล็กทรอนิกส์  (e-Government  Procurement : e-GP)  ต้องลงทะเบียนในระบบอิเล็กทรอนิกส์
ของกรมบัญชีกลางที่เว็บไซต์ศูนย์ข้อมูลการจัดซื้อจัดจ้างภาครัฐ
(3) คู่สัญญาต้องรับจ่ายเงินผ่านบัญชีเงินฝากกระแสรายวัน  เว้นแต่การรับจ่ายเงินแต่ละครั้ง
ซึ่งมีมูลค่าไม่เกินสามหมื่นบาทคู่สัญญาอาจรับจ่ายเป็นเงินสดก็ได้



กำหนดดูสถานที่ก่อสร้างและรับฟังคำชี้แจงรายละเอียดเพิ่มเติม  ในวันที่  24  สิงหาคม  2560
ณ  กองช่าง  องค์การบริหารส่วนตำบลทุ่งสง  ตั้งแต่เวลา  10.00 – 12.00 น. ผู้ที่ไม่ได้เข้าร่วมดูสถานที่ก่อสร้าง
และฟังรายละเอียดเพิ่มเติมตามวันและเวลาดังกล่าว  จะถือว่าได้ทราบสถานที่ตลอดจนปัญหาและอุปสรรคต่าง ๆ 
ดีแล้ว  หากมีปัญหาหรืออุปสรรคในการทำงาน  จะนำมาเป็นข้อโต้แย้งเพื่อให้พ้นความรับผิดต่อองค์การบริหารส่วนตำบลทุ่งสงในภายหลังมิได้
กำหนดยื่นซองประมูล  ในวันที่  4  กันยายน  2560  ณ  สถานที่กลาง  ศูนย์รวมข้อมูลข่าวสาร
การจัดซื้อจัดจ้าง  อำเภอนาบอน  จังหวัดนครศรีธรรมราช  (ที่ว่าการอำเภอนาบอน)  ระหว่างเวลา  10.00–11.00 น.
โดยประกาศรายชื่อผู้มีสิทธิได้รับการคัดเลือกให้เข้าเสนอราคาในวันที่  7  กันยายน  2560


ผู้สนใจติดต่อขอซื้อเอกสารประมูล  ในราคาชุดละ  500.- บาท  (ห้าร้อยบาทถ้วน)  โดยติดต่อ
ขอซื้อได้ที่กองคลัง  องค์การบริหารส่วนตำบลทุ่งสง  ระหว่างวันที่  17 – 28  สิงหาคม  2560  ในวันและเวลา
ราชการ ผู้สนใจสามารถดูรายละเอียดเพิ่มเติมได้ที่  www.thungsong.go.th  หรือ  สอบถามทางโทรศัพท์หมายเลข  
๐-๗๕30-0800-1  ต่อ  4  ในวันและเวลาราชการ  

ประกาศ  ณ  วันที่   17  เดือน  สิงหาคม     พ.ศ. ๒๕60
     (นายวิธี     สุภาพ)
                                                                    นายกองค์การบริหารส่วนตำบลทุ่งสง
     เอกสารประมูลจ้างด้วยระบบอิเล็กทรอนิกส์  เลขที่  2/2560
โครงการก่อสร้างถนนลาดยางสายเกาะฆ้อ – ห้วยพล - เขตตำบลปริก  หมู่ที่ 5 (1,5,6)  ตำบลทุ่งสง  
ตามประกาศองค์การบริหารส่วนตำบลทุ่งสง
      ลงวันที่  17  เดือน  สิงหาคม   พ.ศ.  ๒๕60
...............................................................
องค์การบริหารส่วนตำบลทุ่งสง  อำเภอนาบอน  จังหวัดนครศรีธรรมราช  ซึ่งต่อไปนี้เรียกว่า  
“องค์การบริหารส่วนตำบลทุ่งสง” มีความประสงค์จะประมูลจ้างด้วยระบบอิเล็กทรอนิกส์  โครงการก่อสร้าง
ถนนลาดยางสายเกาะฆ้อ – ห้วยพล - เขตตำบลปริก  หมู่ที่ 5 (1,5,6)  ตำบลทุ่งสง  โดยเริ่มก่อสร้างจาก
ถนนลาดยางเดิมทำผิวจราจรลาดยางแบบแอสฟัลท์ติกคอนกรีต  กว้าง  5  เมตร  ระยะทาง  1,200  เมตร  
หนา  0.05  เมตร  วางท่อกลม คสล. (คุณภาพชั้น 3)  ขนาด  0.60x1.00 เมตร  จำนวน  3  จุด  จุดละ  8  ท่อน  
และวางท่อกลม  คสล. (คุณภาพชั้น 3)  ขนาด  0.60x1.00 เมตร  จำนวน  1  จุด  จุดละ  10  ท่อน  พร้อมวางป้าย
ประชาสัมพันธ์  จำนวน  1  ป้าย  ดำเนินการตามรายละเอียดแบบแปลนและข้อกำหนดขององค์การบริหารส่วนตำบลทุ่งสง 
ในวงเงิน  2,910,000.- บาท  (สองล้านเก้าแสนหนึ่งหมื่นบาทถ้วน)  ด้วยงบประมาณเงินสะสม และงบประมาณ
ตามมาตรการสนับสนุนการพัฒนาโครงสร้างพื้นฐาน  เศรษฐกิจ  และสังคมภายในท้องถิ่น  ราคากลางที่ตั้งไว้  เป็นเงิน  
2,804,400.- บาท  (สองล้านแปดแสนสี่พันสี่ร้อยบาทถ้วน)  โดยมีข้อแนะนำและข้อกำหนดดังต่อไปนี้


๑.  เอกสารแนบท้ายเอกสารประมูลจ้างด้วยระบบอิเล็กทรอนิกส์


     ๑.๑  แบบรูปและรายการละเอียด  


     ๑.๒  แบบใบยื่นข้อเสนอการประมูลจ้างด้วยระบบอิเล็กทรอนิกส์


     ๑.3  แบบใบแจ้งปริมาณงานและราคา




     ๑.4  หนังสือแสดงเงื่อนไขการซื้อและการจ้างด้วยระบบอิเล็กทรอนิกส์


     ๑.5  แบบสัญญาจ้าง


     ๑.6  แบบหนังสือค้ำประกัน 
 (1)  หลักประกันซอง
 (2)  หลักประกันสัญญา


     ๑.7  บทนิยาม



 (๑)  ผู้ประสงค์จะเสนอราคาหรือผู้มีสิทธิเสนอราคาที่มีผลประโยชน์ร่วมกัน



 (๒)  การขัดขวางการแข่งขันราคาอย่างเป็นธรรม


     ๑.8  แบบบัญชีเอกสาร



 (๑)  บัญชีเอกสารส่วนที่  ๑



 (๒)  บัญชีเอกสารส่วนที่  ๒

   
๒.  คุณสมบัติของผู้ประสงค์จะเสนอราคา


     ๒.๑  ผู้ประสงค์จะเสนอราคาต้องเป็นผู้มีอาชีพรับจ้างงานที่ประมูลจ้างด้วยระบบอิเล็กทรอนิกส์
     ๒.๒  ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ
และได้แจ้งเวียนชื่อแล้ว  หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทาง
ราชการ
  


           






             2/...

     ๒.๓  ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น
และ/หรือ  ต้องไม่เป็นผู้มีผลประโยชน์ร่วมกันกับผู้ให้บริการตลาดกลางทางอิเล็กทรอนิกส์  ณ  วันประกาศประมูลจ้าง
ด้วยระบบอิเล็กทรอนิกส์  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมตามข้อ  ๑.7


     ๒.๔  ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน   ซึ่งอาจปฏิเสธไม่ยอม
ขึ้นศาลไทยเว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่านั้น


     ๒.5  ผู้ประสงค์จะเสนอราคาต้องผ่านการคัดเลือกผู้มีคุณสมบัติเบื้องต้นในการจ้างขององค์การบริหาร
ส่วนตำบลทุ่งสง


     ๒.6  ผู้ประสงค์จะเสนอราคาต้องเป็นนิติบุคคล  และมีผลงานก่อสร้างประเภทเดียวกันกับงาน
ที่ประมูลจ้างด้วยระบบอิเล็กทรอนิกส์ในวงเงินไม่น้อยกว่า  1,455,000.- บาท  (หนึ่งล้านสี่แสนห้าหมื่นห้าพันบาทถ้วน)  

และเป็นผลงานที่เป็นคู่สัญญาโดยตรงกับส่วนราชการ  หน่วยงานตามกฎหมายว่าด้วยระเบียบการบริหารราชการ
ส่วนท้องถิ่น  รัฐวิสาหกิจ


๓.  หลักฐานการเสนอราคา
                           ผู้ประสงค์จะเสนอราคาต้องเสนอเอกสารหลักฐาน  แยกเป็น  ๒  ส่วน  คือ


      ๓.๑  ส่วนที่  ๑  อย่างน้อยต้องมีเอกสารดังต่อไปนี้  
(๑)  ในกรณีผู้ประสงค์จะเสนอราคาเป็นนิติบุคคล
ก.  ห้างหุ้นส่วนสามัญหรือห้างหุ้นส่วนจำกัด  ให้ยื่นสำเนาหนังสือ
รับรองการจดทะเบียนนิติบุคคล  บัญชีรายชื่อหุ้นส่วนผู้จัดการ  หรือผู้มีอำนาจควบคุม  พร้อมรับรองสำเนาถูกต้อง
ข.  บริษัทจำกัดหรือบริษัทมหาชนจำกัด  ให้ยื่นสำเนารับรองการ
จดทะเบียนนิติบุคคล  หนังสือบริคณห์สนธิ  บัญชีรายชื่อกรรมการผู้จัดการ  ผู้มีอำนาจควบคุม  และบัญชีผู้ถือหุ้น
รายใหญ่  พร้อมรับรองสำเนาถูกต้อง




(๒)  ในกรณีผู้ประสงค์จะเสนอราคาเป็นบุคคลธรรมดาหรือคณะบุคคลที่มิใช่
นิติบุคคลให้ยื่นสำเนาบัตรประจำตัวประชาชนของผู้นั้น  สำเนาใบทะเบียนพาณิชย์  สำเนาข้อตกลงที่แสดงถึงการ
เข้าเป็นหุ้นส่วน  (ถ้ามี)  สำเนาบัตรประจำตัวประชาชนของผู้เป็นหุ้นส่วน  พร้อมทั้งรับรองสำเนาถูกต้อง




(๓)  ในกรณีผู้ประสงค์จะเสนอราคาเป็นผู้ประสงค์จะเสนอราคาร่วมกันในฐานะ
เป็นผู้ร่วมค้า  ให้ยื่นสำเนาสัญญาของการเข้าร่วมค้า  สำเนาบัตรประจำตัวประชาชนของผู้ร่วมค้า  และในกรณีที่
ผู้เข้าร่วมค้าฝ่ายใดเป็นบุคคลธรรมดาที่มิใช่สัญชาติไทยก็ให้ยื่นสำเนาหนังสือเดินทาง  หรือผู้ร่วมค้าฝ่ายใดเป็น
นิติบุคคลให้ยื่นเอกสารตามที่ระบุไว้ใน (๑)




(๔)  หลักฐานอื่น ๆ (ถ้ามี)





-  สำเนาใบทะเบียนภาษีมูลค่าเพิ่ม





-  สำเนาบัตรประจำตัวผู้เสียภาษีอากร





-  สำเนาทะเบียนบ้าน





-  ฯลฯ



เอกสารหลักฐานที่เป็นสำเนา  ให้ผู้ประสงค์จะเสนอราคาต้องรับรองเอกสารหลักฐานที่ยื่นมาว่า
เอกสารดังกล่าวถูกต้อง  และเป็นความจริงทุกประการและลงลายมือชื่อรับรองสำเนาถูกต้องทุกฉบับ
(5) บัญชีเอกสารส่วนที่  ๑  ทั้งหมด  ที่ได้ยื่นตามแบบในข้อ  ๑.8 (1) 


      ๓.๒  ส่วนที่  ๒  อย่างน้อยต้องมีเอกสารดังต่อไปนี้




(๑)  หนังสือแสดงเงื่อนไขการซื้อและการจ้างด้วยระบบอิเล็กทรอนิกส์  โดยต้อง
ลงนามพร้อมประทับตรา  (ถ้ามี)

(2)  หนังสือมอบอำนาจซึ่งปิดอากรแสตมป์ตามกฎหมาย ในกรณีที่ผู้ประสงค์
จะเสนอราคามอบอำนาจให้บุคคลอื่นทำการแทน  (ผู้รับมอบอำนาจนำสำเนาบัตรประจำตัวประชาชนและสำเนา
ทะเบียนบ้านของตนมาแสดงพร้อมทั้งรับรองสำเนาถูกต้องด้วย)




(3)  หลักประกันซอง  ตามข้อ  5
(4)  สำเนาหนังสือรับรองผลงานก่อสร้างพร้อมทั้งรับรองสำเนาถูกต้อง




(5)  บัญชีรายการก่อสร้าง  (หรือใบแจ้งปริมาณงาน)




(6)  แบบใบยื่นข้อเสนอการประมูลจ้างด้วยระบบอิเล็กทรอนิกส์




(7)  บัญชีเอกสารส่วนที่ 2  ทั้งหมดที่ได้ยื่นตามแบบในข้อ  1.8 (2)


บัญชีเอกสารส่วนที่  ๒  ทั้งหมดที่ยื่นให้ผู้ประสงค์จะเสนอราคาต้องรับรองเอกสารหลักฐานที่ยื่นมา
ว่าเอกสารดังกล่าวถูกต้อง  และเป็นความจริงทุกประการและลงลายมือชื่อรับรองสำเนาถูกต้องทุกฉบับ


๔. การเสนอราคา
 

    ๔.๑  ผู้ประสงค์จะเสนอราคาต้องยื่นข้อเสนอตามแบบที่กำหนดไว้ในเอกสารประมูลจ้าง
ด้วยระบบอิเล็กทรอนิกส์  และหนังสือแสดงเงื่อนไขการซื้อและการจ้างด้วยระบบอิเล็กทรอนิกส์นี้  โดยไม่มีเงื่อนไข
ใดๆ ทั้งสิ้น  และจะต้องกรอกข้อความให้ถูกต้องครบถ้วนรวมทั้งลงลายมือชื่อของผู้ประสงค์จะเสนอราคาให้ชัดเจน


   ๔.๒  ผู้ประสงค์จะเสนอราคาจะต้องกรอกปริมาณวัสดุในบัญชีรายการก่อสร้างให้ครบถ้วน


   ๔.3  ผู้ประสงค์จะเสนอราคาต้องกำหนดยืนราคาไม่น้อยกว่า  90  วัน  
นับแต่วันยืนยันราคาสุดท้าย  โดยภายในกำหนดยืนราคา  ผู้ประสงค์จะเสนอราคาหรือผู้มีสิทธิเสนอราคาจะต้องรับผิดชอบ
ราคาที่ตนเสนอไว้  และจะถอนการเสนอราคามิได้


    ๔.4  ผู้ประสงค์จะเสนอราคาจะต้องเสนอกำหนดเวลาดำเนินการตามสัญญาที่จะจ้าง
ให้แล้วเสร็จนับถัดจากวันลงนามในสัญญาจ้าง  หรือวันที่ได้รับหนังสือแจ้งจากองค์การบริหารส่วนตำบลทุ่งสง  
ให้เริ่มทำงาน  โดยมีกำหนดแล้วเสร็จภายใน  60  วัน


    ๔.5  ก่อนยื่นเอกสารประมูลจ้างด้วยระบบอิเล็กทรอนิกส์  ผู้ประสงค์จะเสนอราคาควรตรวจดู
ร่างสัญญา  แบบรูป  และรายละเอียดฯลฯ  ให้ถี่ถ้วนและเข้าใจเอกสารประมูลจ้างทั้งหมดเสียก่อนที่จะตกลง
ยื่นข้อเสนอตามเงื่อนไขในเอกสารประมูลจ้างด้วยระบบอิเล็กทรอนิกส์


    ๔.6  ผู้ประสงค์จะเสนอราคาจะต้องยื่นเอกสารประมูลจ้างด้วยระบบอิเล็กทรอนิกส์  จ่าหน้าซอง
ถึงประธานคณะกรรมการดำเนินการประมูลตามโครงการ  โดยระบุไว้ที่หน้าซองว่า  “เอกสารการประมูลจ้าง  
ตามเอกสารประมูลจ้างด้วยระบบอิเล็กทรอนิกส์  เลขที่  2/2560  โครงการก่อสร้างถนนลาดยางสายเกาะฆ้อ – 
ห้วยพล - เขตตำบลปริก  หมู่ที่ 5 (1,5,6)  ตำบลทุ่งสง  ยื่นต่อคณะกรรมการดำเนินการประมูลจ้าง  ในวันที่  4
กันยายน  2560  ณ  สถานที่กลางศูนย์รวมข้อมูลข่าวสารการจัดซื้อจัดจ้าง  อำเภอนาบอน   จังหวัดนครศรีธรรมราช  
(ที่ว่าการอำเภอนาบอน)  ระหว่างเวลา  10.00 – 11.00 น.


เมื่อพ้นกำหนดเวลายื่นเอกสารประมูลจ้างด้วยระบบอิเล็กทรอนิกส์แล้ว  จะไม่รับเอกสาร
เพิ่มเติมโดยเด็ดขาด
  

คณะกรรมการดำเนินการประมูลจะดำเนินการตรวจสอบคุณสมบัติของผู้ประสงค์จะเสนอราคา
แต่ละรายว่าเป็นผู้ประสงค์จะเสนอราคาที่มีผลประโยชน์ร่วมกันกับผู้ประสงค์จะเสนอราคารายอื่น  หรือเป็นผู้มี
ผลประโยชน์ร่วมกันระหว่างผู้ประสงค์จะเสนอราคากับผู้ให้บริการตลาดกลางอิเล็กทรอนิกส์  ตามข้อ 1.7 (1)  
ณ  วันประกาศประมูลจ้างด้วยระบบอิเล็กทรอนิกส์หรือไม่  พร้อมทั้งตรวจสอบข้อเสนอตามข้อ  3.2  และแจ้ง
ผู้ประสงค์จะเสนอราคาแต่ละรายทราบผลการพิจารณาเฉพาะของตน  ทางไปรษณีย์ลงทะเบียนตอบรับหรือ
วิธีอื่นใดที่มีหลักฐานว่า  ผู้ประสงค์จะเสนอราคารับทราบแล้ว

หากปรากฏต่อคณะกรรมการดำเนินการประมูลก่อนหรือในขณะที่มีการเสนอราคาด้วยระบบ
อิเล็กทรอนิกส์ว่า  มีผู้ประสงค์จะเสนอราคาหรือผู้มีสิทธิเสนอราคา  กระทำการอันเป็นการขัดขวางการแข่งขันราคา
อย่างเป็นธรรมตามข้อ  1.7 (2)  คณะกรรมการฯ  จะตัดรายชื่อผู้ประสงค์จะเสนอราคาหรือผู้มีสิทธิเสนอราคารายนั้น
ออกจากการเป็นผู้มีสิทธิเสนอราคา  และองค์การบริหารส่วนตำบลทุ่งสง  จะพิจารณาลงโทษผู้ประสงค์จะเสนอราคา
หรือผู้มีสิทธิเสนอราคาดังกล่าวเป็นผู้ทิ้งงาน
ผู้ประสงค์จะเสนอราคาที่ไม่ผ่านการคัดเลือกเบื้องต้น  เพราะเหตุเป็นผู้ประสงค์จะเสนอราคาที่มี
ผลประโยชน์ร่วมกันกับผู้ประสงค์จะเสนอราคารายอื่น  หรือเป็นผู้มีผลประโยชน์ร่วมกันระหว่างผู้ประสงค์จะเสนอราคา
กับผู้ให้บริการตลาดกลางอิเล็กทรอนิกส์  ณ  วันประกาศประมูลจ้างด้วยระบบอิเล็กทรอนิกส์  หรือเป็นผู้ประสงค์จะ
เสนอราคาที่กระทำการอันเป็นการขัดขวางการแข่งขันราคาอย่างเป็นธรรม  อาจอุทธรณ์คำสั่งดังกล่าวต่อผู้ว่าราชการ
จังหวัด  ภายใน  3  วัน  นับแต่วันที่ได้รับแจ้งจากคณะกรรมการดำเนินการประมูล  การวินิจฉัยอุทธรณ์ของผู้ว่าราชการ
จังหวัดให้ถือเป็นที่สุด


หากปรากฏต่อคณะกรรมการดำเนินการประมูลว่า  กระบวนการเสนอราคาจ้างด้วยระบบอิเล็กทรอนิกส์ประสบข้อขัดข้อง  จนไม่อาจดำเนินการต่อไปให้แล้วเสร็จภายในเวลาที่กำหนดไว้  คณะกรรมการ
ดำเนินการประมูลอาจใช้ดุลยพินิจระงับการประมูลชั่วคราว  และกำหนดวัน  เวลา  เพื่อเริ่มต้นกระบวนการ
เสนอราคาใหม่โดยจะแจ้งให้ผู้มีสิทธิเสนอราคาทุกรายทราบ



คณะกรรมการดำเนินการประมูลสงวนสิทธิ์ในการตัดสินในดำเนินการใดๆ  ระหว่างการประกวดราคาฯ 
เพื่อให้การประมูลฯ  เกิดประโยชน์สูงสุดต่อทางราชการ


    ๔.7  ผู้ประสงค์จะเสนอราคาที่ได้รับการคัดเลือกให้เป็นผู้มีสิทธิเสนอราคาจะต้องปฏิบัติ  ดังนี้



(1)  ผู้เสนอราคาจะต้องเข้ารับการอบรมวิธีการประมูลด้วยระบบอิเล็กทรอนิกส์
ตามวัน  เวลา  สถานที่  ที่ทางราชการกำหนดอันจะแจ้งให้ทราบภายหลัง  โดยผู้เสนอราคาจะได้รับเลขประจำตัว 
(User  ID)  และ  รหัสผ่าน  (Password)  เมื่อผู้เสนอราคาผ่านคุณสมบัติ  เงื่อนไข  และข้อเสนอทางด้านเทคนิคแล้ว



(2)  ปฏิบัติตามเงื่อนไขที่ระบุไว้ในหนังสือแสดงเงื่อนไขการซื้อและการจ้างด้วยระบบ
อิเล็กทรอนิกส์  ที่ได้ยื่นมาพร้อมซองข้อเสนอทางเทคนิค



(3)  ราคาเริ่มต้นของการประมูลจ้างด้วยระบบอิเล็กทรอนิกส์จะต้องเริ่มต้นด้วยราคา (ราคากลาง)
2,804,400.- บาท  (สองล้านแปดแสนสี่พันสี่ร้อยบาทถ้วน)  



     

            



(4)  ราคาที่เสนอจะต้องเป็นราคาที่รวมภาษีมูลค่าเพิ่ม  และภาษีอื่นๆ  (ถ้ามี)  รวมค่าใช้จ่าย
ทั้งปวงไว้ด้วยแล้ว



(5)  ผู้มีสิทธิเสนอราคาต้อง  LOG  IN  เข้าสู่ระบบ



(6)  ผู้มีสิทธิเสนอราคาที่  LOG  IN  แล้ว  จะต้องดำเนินการเสนอราคา  โดยราคาที่เสนอ
ในการประมูลจ้างด้วยระบบอิเล็กทรอนิกส์  จะต้องต่ำกว่าราคาเริ่มต้นในการประมูล  และจะต้องเสนอลดราคาขั้นต่ำ  
(Minimum  Bid)  จากราคาเริ่มต้นในการประมูลฯ  และการเสนอลดราคาครั้งถัดๆ  ไป  ไม่น้อยกว่าครั้งละ  
5,000.- บาท  (ห้าพันบาทถ้วน)  



(7)  ห้ามผู้มีสิทธิเสนอราคาถอนการเสนอราคา  และเมื่อการประมูลเสร็จสิ้นแล้วจะต้อง
ยืนยันราคาต่อผู้ให้บริการตลาดกลางอิเล็กทรอนิกส์  ราคาที่ยืนยันจะต้องตรงกับราคาที่เสนอหลังสุด



(8)  ผู้มีสิทธิเสนอราคาที่ได้รับคัดเลือกให้เป็นผู้ชนะราคา  ต้องรับผิดชอบค่าใช้จ่ายในการให้บริการเสนอราคาทางอิเล็กทรอนิกส์  และค่าใช้จ่ายในการเดินทางของผู้ให้บริการตลาดกลางอิเล็กทรอนิกส์  
ทั้งนี้จะแจ้งให้ทราบในวันเสนอราคา

๕.  หลักประกันซอง


     ผู้ประสงค์จะเสนอราคาต้องวางหลักประกันซองพร้อมกับการยื่นซองข้อเสนอด้านเทคนิค
ในวงเงิน  145,500.- บาท  (หนึ่งแสนสี่หมื่นห้าพันห้าร้อยบาทถ้วน)  โดยมีระยะเวลาในการค้ำประกันซอง  
ระหว่างวันที่  4  กันยายน  2560 – 15  ธันวาคม  2560  ซึ่งหลักประกันซองจะต้องมีระยะเวลาการค้ำประกันตั้งแต่วันยื่นซองข้อเสนอทางด้านเทคนิค  ครอบคลุมไปจนถึงวันสิ้นสุดการยืนราคา  โดยหลักประกันให้ใช้อย่างหนึ่งอย่างใด  ดังต่อไปนี้
                          ๕.๑  เงินสด
                ๕.๒  เช็คที่ธนาคารสั่งจ่ายให้แก่หน่วยการบริหารราชการส่วนท้องถิ่น  โดยเป็นเช็คลงวันที่
ที่ยื่นซองข้อเสนอทางด้านเทคนิคหรือก่อนหน้านั้นไม่เกิน  3  วันทำการของทางราชการ
                ๕.3  หนังสือค้ำประกันของธนาคารในประเทศตามแบบหนังสือค้ำประกันดังระบุในข้อ 1.6 (1)
      ๕.4  หนังสือค้ำประกันของบริษัทเงินทุน  หรือบริษัทเงินทุนหลักทรัพย์ที่ได้รับอนุญาตให้
ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย
ซึ่งได้แจ้งเวียนชื่อให้ส่วนราชการต่างๆ  ทราบแล้ว  โดยอนุโลมให้ใช้ตามแบบหนังสือค้ำประกันดังระบุในข้อ  1.6 (1)
      ๕.5  พันธบัตรรัฐบาลไทย


หลักประกันซองตามข้อนี้  องค์การบริหารส่วนตำบลทุ่งสง  จะคืนให้ผู้ประสงค์จะเสนอราคาหรือ
ผู้ค้ำประกันภายใน  15  วัน  นับถัดจากวันที่ได้พิจารณาในเบื้องต้นเรียบร้อยแล้ว  เว้นแต่ผู้มีสิทธิเสนอราคารายที่
คัดเลือกไว้ซึ่งเสนอราคาต่ำสุดจะคืนให้ต่อเมื่อได้ทำสัญญาหรือข้อตกลง  หรือเมื่อผู้มีสิทธิเสนอราคาได้พ้นจาก
ข้อผูกพันแล้ว
ผู้ค้าที่ได้รับการคัดเลือกแล้วไม่ยอมไปทำสัญญาให้ยึดหลักประกันซองของผู้ค้าในอัตราร้อยละ 5  
ของราคาที่จัดหา  เว้นแต่กรณีดังต่อไปนี้  ให้ยึดหลักประกันซองในอัตราร้อยละ  2.5  ของราคาที่จัดหา
(1) ผู้ค้าที่ยื่นเอกสารปลอม
(2) ผู้ค้าที่เสนอราคาผิด  เว้นแต่เป็นเหตุสุดวิสัยหรือโทรศัพท์ไปยังหมายเลขที่ตลาดกลาง
กำหนดเพื่อแจ้งความประสงค์และระบุราคาที่จะเสนอแล้วส่งแบบฟอร์มยืนยันการประมูลผ่านโทรสาร
(3) ผู้ค้าที่มีพฤติการณ์สมยอมราคาหรือหลีกเลี่ยงหรือขัดขวางการแข่งขันราคา
อย่างเป็นธรรม
(4) ผู้ค้าที่ไม่  LOG  IN  เข้าสู่ระบบในระยะเวลาการประมูล  เว้นแต่จะเป็นเหตุสุดวิสัย
และได้แจ้งให้คณะกรรมการดำเนินการประมูลหรือตลาดกลางทราบภายในระยะเวลาประมูล
(5) ผู้ค้าที่ไม่เสนอราคา  หรือเสนอราคาเท่ากับหรือสูงกว่าราคาเริ่มต้นการประมูล
(6) ผู้ค้าที่ไม่ยืนยันราคาสุดท้ายซึ่งต้องตรงกับราคาประมูลครั้งสุดท้าย



การคืนหลักประกันซอง  ไม่ว่ากรณีใดๆ  จะคืนให้โดยไม่มีดอกเบี้ย


6.  หลักเกณฑ์และสิทธิในการพิจารณาราคา
                          6.๑  ในการประมูลจ้างด้วยระบบอิเล็กทรอนิกส์นี้  องค์การบริหารส่วนตำบลทุ่งสง  
จะพิจารณาตัดสินด้วยราคารวม

                6.๒  หากผู้ประสงค์จะเสนอราคารายใดมีคุณสมบัติไม่ถูกต้องตามข้อ  ๒  หรือยื่นหลักฐาน
การเสนอราคาไม่ถูกต้อง  หรือไม่ครบถ้วนตามข้อ ๓ หรือยื่นเอกสารประมูลจ้างด้วยระบบอิเล็กทรอนิกส์ไม่ถูกต้อง
ตามข้อ  4  แล้ว  คณะกรรมการดำเนินการประมูลจะไม่รับพิจารณาข้อเสนอของผู้ประสงค์จะเสนอราคารายนั้น  
เว้นแต่เป็นข้อผิดพลาด  หรือผิดหลงเพียงเล็กน้อย  หรือผิดพลาดไปจากเงื่อนไขของเอกสารประมูลจ้างด้วยระบบ
อิเล็กทรอนิกส์ในส่วนที่มิใช่สาระสำคัญ  ทั้งนี้  เฉพาะในกรณีที่พิจารณาเห็นว่าจะเป็นประโยชน์ต่อองค์การบริหาร
ส่วนตำบลทุ่งสงเท่านั้น                                                                                                                                                                                                              
               6.๓  องค์การบริหารส่วนตำบลทุ่งสง  สงวนสิทธิไม่พิจารณาราคาของผู้ประสงค์จะเสนอราคาโดยไม่มีการผ่อนผันในกรณีดังต่อไปนี้

(1) ไม่ปรากฏชื่อผู้ประสงค์จะเสนอราคารายนั้น  ในบัญชีผู้รับ/ซื้อ  เอกสารการประมูลจ้าง
ด้วยระบบอิเล็กทรอนิกส์  หรือในหลักฐานการรับเอกสารประมูลจ้างด้วยระบบอิเล็กทรอนิกส์ขององค์การบริหาร
ส่วนตำบลทุ่งสง 
(2)  เสนอรายละเอียดแตกต่างไปจากเงื่อนไขที่กำหนดในเอกสารประมูลจ้างด้วยระบบ
อิเล็กทรอนิกส์ที่เป็นสาระสำคัญ  หรือมีผลทำให้เกิดการได้เปรียบเสียเปรียบระหว่างผู้ประสงค์จะเสนอราคารายอื่น


               6.๔  ในการตัดสินการประมูลจ้างด้วยระบบอิเล็กทรอนิกส์หรือในการทำสัญญา  คณะกรรมการ
ดำเนินการประมูล  หรือองค์การบริหารส่วนตำบลทุ่งสง  มีสิทธิให้ผู้ประสงค์จะเสนอราคาชี้แจงข้อเท็จจริง  สภาพ  
ฐานะ หรือข้อเท็จจริงอื่นใดที่เกี่ยวข้องกับผู้ประสงค์จะเสนอราคาได้  องค์การบริหารส่วนตำบลทุ่งสง  มีสิทธิที่จะ
ไม่รับราคาหรือไม่ทำสัญญาหากหลักฐานดังกล่าวไม่มีความเหมาะสม  หรือไม่ถูกต้อง

               6.๕  องค์การบริหารส่วนตำบล  ทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใด
หรือราคาที่เสนอทั้งหมดก็ได้  และอาจพิจารณาเลือกจ้าง  ในจำนวน  หรือขนาด  หรือเฉพาะรายการหนึ่งรายการใด  
หรืออาจจะยกเลิกการประมูลจ้างด้วยระบบอิเล็กทรอนิกส์โดยไม่พิจารณาจัดจ้างเลยก็ได้  สุดแต่จะพิจารณา  ทั้งนี้  
เพื่อประโยชน์ของทางราชการเป็นสำคัญ  และให้ถือว่าการตัดสินขององค์การบริหารส่วนตำบลทุ่งสงเป็นเด็ดขาด  
ผู้ประสงค์จะเสนอราคาหรือผู้มีสิทธิเสนอราคาคาจะเรียกร้องค่าเสียหายใด ๆ มิได้ รวมทั้งองค์การบริหารส่วนตำบลทุ่งสง  
จะพิจารณายกเลิกการประมูลจ้างด้วยระบบอิเล็กทรอนิกส์  และลงโทษผู้มีสิทธิเสนอราคาเป็นผู้ทิ้งงาน  ไม่ว่าจะเป็น
ผู้มีสิทธิเสนอราคาที่ได้รับการคัดเลือกหรือไม่ก็ตาม  หากมีเหตุที่เชื่อได้ว่าการเสนอราคากระทำการโดยไม่สุจริต  เช่น  
การเสนอเอกสารอันเป็นเท็จหรือใช้ชื่อบุคคลธรรมดาหรือนิติบุคคลอื่นมาเสนอราคาแทน  เป็นต้น


ในกรณีที่ผู้มีสิทธิเสนอราคารายที่เสนอราคาต่ำสุด  เสนอราคาต่ำจนคาดหมายได้ว่าไม่อาจดำเนินงาน
ตามสัญญาได้  คณะกรรมการดำเนินการประมูลหรือองค์การบริหารส่วนตำบลทุ่งสง  จะให้ผู้มีสิทธิเสนอราคานั้นชี้แจง
และแสดงหลักฐานที่ทำให้เชื่อได้ว่าผู้เสนอราคาสามารถดำเนินงานตามการประมูลจ้างด้วยระบบอิเล็กทรอนิกส์ให้เสร็จ
สมบูรณ์  หากคำชี้แจงไม่เป็นที่รับฟังได้  องค์การบริหารส่วนตำบลทุ่งสง  มีสิทธิที่จะไม่รับราคาของผู้มีสิทธิเสนอราคารายนั้น


  6.๖  ในกรณีที่ปรากฏข้อเท็จจริงภายหลังจากการประมูลจ้างด้วยระบบอิเล็กทรอนิกส์ว่าผู้ประสงค์
จะเสนอราคาที่ได้รับการคัดเลือกเป็นผู้มีสิทธิเสนอราคาที่มีผลประโยชน์ร่วมกันกับผู้มีสิทธิเสนอราคารายอื่น  หรือ  
เป็นผู้มีผลประโยชน์ร่วมกันระหว่างผู้มีสิทธิเสนอราคากับผู้ให้บริการตลาดกลางทางอิเล็กทรอนิกส์  ณ  วันประกาศ
ประมูลจ้างด้วยระบบอิเล็กทรอนิกส์  หรือเป็นผู้มีสิทธิเสนอราคาที่กระทำการอันเป็นการขัดขวางการแข่งขันราคา
อย่างเป็นธรรม ตามข้อ ๑.7  องค์การบริหารส่วนตำบลทุ่งสง  มีอำนาจที่จะตัดรายชื่อผู้มีสิทธิเสนอราคาดังกล่าวและ
องค์การบริหารส่วนตำบลทุ่งสง  จะพิจารณาลงโทษผู้มีสิทธิเสนอราคารายนั้นเป็นผู้ทิ้งงาน

7.  การทำสัญญาจ้าง


ผู้ชนะการประมูลจ้างด้วยระบบอิเล็กทรอนิกส์  (ผู้รับจ้าง)  จะต้องทำสัญญาจ้างตามแบบสัญญา
ดังระบุในข้อ  ๑.5  กับองค์การบริหารส่วนตำบลทุ่งสง  ภายใน  ๗  วัน  นับถัดจากวันที่ได้รับแจ้ง  และจะต้อง
วางหลักประกันสัญญาเป็นจำนวนเต็มเท่ากับร้อยละห้า  ของราคาค่าจ้างที่ประมูลจ้างด้วยระบบอิเล็กทรอนิกส์  
ให้องค์การบริหารส่วนตำบลทุ่งสง  ยึดถือไว้ในขณะทำสัญญา  โดยใช้หลักประกันอย่างหนึ่งอย่างใดดังต่อไปนี้


  7.1  เงินสด


  7.2  เช็คที่ธนาคารสั่งจ่ายให้แก่องค์การบริหารส่วนตำบลทุ่งสง  โดยเป็นเช็คลงวันที่ที่ทำสัญญา
หรือก่อนหน้านั้น  ไม่เกิน  ๓  วันทำการของทางราชการ 


  7.3  หนังสือค้ำประกันของธนาคารภายในประเทศไทย  ตามแบบหนังสือค้ำประกัน  ดังระบุ
ในข้อ  ๑.6 (2) 


  7.4  หนังสือค้ำประกันของบริษัทเงินทุน  หรือบริษัทเงินทุนหลักทรัพย์ที่ได้รับอนุญาตให้ประกอบ
กิจการเงินทุนเพื่อการพาณิชย์และประกอบธุรกิจค้ำประกัน  ตามประกาศของธนาคารแห่งประเทศไทย  ซึ่งได้แจ้ง
ชื่อเวียนให้ส่วนราชการต่าง ๆ  ทราบแล้ว  โดยอนุโลมให้ใช้ตามแบบหนังสือค้ำประกัน  ดังระบุในข้อ  ๑.6 (2)


  7.5  พันธบัตรรัฐบาลไทย


หลักประกันนี้จะคืนให้  โดยไม่มีดอกเบี้ยภายใน  ๑๕  วัน  นับถัดจากวันที่คู่สัญญาพ้นจากข้อผูกพัน
ตามสัญญาจ้างแล้ว
8.  ค่าจ้างและการจ่ายเงิน


องค์การบริหารส่วนตำบลทุ่งสง  จะจ่ายเงินค่าจ้างแต่ละโครงการโครงการก่อสร้างถนนลาดยาง
สายเกาะฆ้อ – ห้วยพล - เขตตำบลปริก  หมู่ที่ 5 (1,5,6)  ตำบลทุ่งสง  เมื่อผู้รับจ้างได้ปฏิบัติงานทั้งหมดให้แล้วเสร็จ
เรียบร้อยตามสัญญา  รวมทั้งทำสถานที่ก่อสร้างให้สะอาดเรียบร้อย


9.  อัตราค่าปรับ


ค่าปรับตามแบบสัญญาจ้างข้อ  15  จะกำหนดในอัตราร้อยละ  ๐.25  ของค่าจ้างตามสัญญาต่อวัน


10.  การรับประกันความชำรุดบกพร่อง


ผู้ชนะการประมูลจ้างด้วยระบบอิเล็กทรอนิกส์  ซึ่งได้ทำข้อตกลงเป็นหนังสือหรือทำสัญญาจ้างตามแบบ
ดังระบุในข้อ  ๑.5  แล้วแต่กรณี  จะต้องรับประกันความชำรุดบกพร่องของงานจ้างที่เกิดขึ้นนับถัดจากวันที่องค์การ
บริหารส่วนตำบลทุ่งสง  ได้รับมอบงานโดยผู้รับจ้างต้องรีบจัดการจัดซ่อมแซมแก้ไขให้ใช้การได้ดีดังเดิมภายใน  7  วัน  นับถัดจากวันที่ได้รับการแจ้งความชำรุดบกพร่อง  โดยจะต้องรับประกันความชำรุดบกพร่องหลังการส่งมอบไม่น้อยกว่า
2  ปี  








      

            



๑1. ข้อสงวนสิทธิในการเสนอราคาและอื่น ๆ 

      
      ๑1.๑  เงินค่าจ้างสำหรับงานจ้างครั้งนี้  ได้มาจากงบประมาณเงินสะสม และงบประมาณ
ตามมาตรการสนับสนุนการพัฒนาโครงสร้างพื้นฐาน  เศรษฐกิจ  และสังคมภายในท้องถิ่น   “การจัดจ้างครั้งนี้ 
จะมีการลงนามในสัญญาหรือข้อตกลงเป็นหนังสือได้ต่อเมื่อได้รับการอนุมัติและการจัดสรรงบประมาณเงินสะสมและ
งบประมาณตามมาตรการสนับสนุนการพัฒนาโครงสร้างพื้นฐาน  เศรษฐกิจ  และสังคมภายในท้องถิ่น

      ๑1.๒  เมื่อองค์การบริหารส่วนตำบลทุ่งสง  ได้คัดเลือกผู้เสนอราคารายใดให้เป็นผู้รับจ้าง
และได้ตกลงจ้างตามการประมูลจ้างด้วยระบบอิเล็กทรอนิกส์แล้ว  ถ้าผู้รับจ้างจะต้องสั่งหรือนำสิ่งของมาเพื่อ
งานจ้างดังกล่าวเข้ามาจากต่างประเทศ  และของนั้นต้องนำเข้ามาโดยทางเรือในเส้นทางที่มีเรือไทยเดินอยู่  
และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด  ผู้มีสิทธิเสนอราคา
ซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชยนาวี  ดังนี้
(1) แจ้งการสั่งหรือนำสิ่งของดังกล่าวเข้ามาจากต่างประเทศ  ต่อกรมการขนส่ง
ทางน้ำและพาณิชยนาวี  ภายใน  ๗  วัน นับตั้งแต่วันที่ผู้รับจ้างสั่ง  หรือซื้อขายของจากต่างประเทศ  เว้นแต่
เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้
(2) จัดการให้สิ่งของที่ซื้อขายดังกล่าวบรรทุกโดยเรือไทย  หรือเรือที่มีสิทธิเช่นเดียว
กับเรือไทยจากต่างประเทศมายังประเทศไทย เว้นแต่จะได้รับอนุญาตจากกรมการขนส่งทางน้ำและพาณิชยนาวี  
ให้บรรทุกสิ่งของนั้นโดยเรืออื่นที่มิใช่เรือไทย  ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือ
เป็นของที่รัฐมนตรีว่าการกระทรวงคมนาคมประกาศยกเว้นให้เรือบรรทุกโดยเรืออื่น
(3) ในกรณีที่ไม่ปฏิบัติตาม (๑) หรือ (๒) ผู้รับจ้างจะต้องรับผิดชอบตามกฎหมาย
ว่าด้วยการส่งเสริมการพาณิชนาวี

      
      ๑1.๓  ผู้ประสงค์จะเสนอราคาซึ่งได้ยื่นเอกสารประกวดราคาด้วยวิธีการทางอิเล็กทรอนิกส์
ต่อองค์การบริหารส่วนตำบลทุ่งสงแล้ว  จะถอนตัวออกจากการประกวดราคาฯ มิได้  และเมื่อได้รับการคัดเลือก
ให้เป็นผู้มีสิทธิ์เสนอราคาแล้วต้องเข้าร่วมเสนอราคาด้วยวิธีการทางอิเล็กทรอนิกส์ตามเงื่อนไขที่กำหนดในข้อ  
4.7 (4) (5) (6)  และ  (7)  มิฉะนั้น  องค์การบริหารส่วนตำบลทุ่งสง  จะริบหลักประกันซองจำนวนร้อยละ  2.5
ของวงเงินที่จัดหาทันที  และอาจพิจารณาเรียกร้องให้ชดใช้ความเสียหายอื่น (ถ้ามี)  รวมทั้งอาจพิจารณาให้เป็น
ผู้ทิ้งงานได้  หากมีพฤติกรรมเป็นการขัดขวางการแข่งขันราคาอย่างเป็นธรรม

      
      ๑1.๔  ผู้มีสิทธิเสนอราคาซึ่งองค์การบริหารส่วนตำบลทุ่งสง  ได้คัดเลือกแล้วไม่ไปทำสัญญา
หรือข้อตกลงภายในเวลาที่ทางราชการกำหนดดังระบุไว้ในข้อ  7  องค์การบริหารส่วนตำบลทุ่งสง  จะริบ
หลักประกันซองหรือเรียกร้องจากผู้ออกหนังสือค้ำประกันซองทันที  และอาจพิจารณาเรียกร้องให้ชดใช้
ความเสียหายอื่น (ถ้ามี)  รวมทั้งจะพิจารณาให้เป็นผู้ทิ้งงาน  ตามระเบียบของทางราชการ

      
      ๑1.5  องค์การบริหารส่วนตำบลทุ่งสง  สงวนสิทธิ์ที่จะแก้ไขเพิ่มเติมเงื่อนไข  หรือข้อกำหนด
ในแบบสัญญาให้เป็นไปตามความเห็นของสำนักงานอัยการสูงสุด  (ถ้ามี)


๑2. มาตรฐานฝีมือช่าง


เมื่อองค์การบริหารส่วนตำบลทุ่งสง  ได้คัดเลือกผู้ผู้มีสิทธิเสนอราคารายใดให้เป็นผู้รับจ้างและ
ได้ตกลงจ้างก่อสร้างตามประกาศนี้แล้ว  ผู้มีสิทธิเสนอราคาจะต้องตกลงว่าในการปฏิบัติงานก่อสร้างดังกล่าว  ผู้มีสิทธิ
เสนอราคาจะต้องมีและใช้ผู้ผ่านการทดสอบมาตรฐานฝีมือช่างจากกระทรวงแรงงานและสวัสดิการสังคม  หรือผู้มี
วุฒิบัตรระดับ ปวช.ปวส. และ ปวท. หรือเทียบเท่าจากสถาบันการศึกษาที่ ก.พ. รับรองให้เข้ารับราชการได้  
ในอัตราไม่ต่ำกว่าร้อยละ ๑๐  ของแต่ละสาขาช่าง  จำนวนอย่างน้อย  ๑  คน  ในแต่ละสาขาช่าง  ดังต่อไปนี้
 
      
      ๑๑.๑  ช่างก่อสร้าง

      
      ๑๑.๒  ช่างโยธา


      ๑๑.๒  ช่างสำรวจ

๑3. การปฏิบัติตามกฎหมายและระเบียบ


ในระหว่างระยะเวลาการก่อสร้าง  ผู้รับจ้างพึงปฏิบัติตามหลักเกณฑ์ที่กฎหมายและระเบียบ
ได้กำหนดไว้โดยเคร่งครัด
          องค์การบริหารส่วนตำบลทุ่งสง







                 (นายวิธี    สุภาพ)






                นายกองค์การบริหารส่วนตำบลทุ่งสง

            วันที่  17  เดือน  สิงหาคม    พ.ศ.  ๒๕60

